金剛般若波羅密經

陳天竺三藏眞諦譯

1, 法會因由分          (序分)    (證信序)

如是我聞. 一時佛婆迦婆住舍衛國祇陀樹林給孤獨園. 與大比丘衆千二百五十人俱.

(發起序)

爾時世尊於日前分. 著衣持鉢. 入舍衛大國而行乞食. 於其國中次第行乞. 還至本處

飯食事訖. 於中後時. 收衣鉢洗足已. 如常敷座跏趺安坐. 端身而住. 正念現前. 時諸比丘俱往佛所. 至佛所已頂禮佛足. 右□三□却坐一面.

2, 善現起請分   (正宗分) (善現申請)

時淨命須菩提. 於大衆中共坐聚集. 時淨命須菩提. 卽從座起偏袒右肩. 淨禮佛足右膝著地. 向佛合掌. 而白佛言. 希有世尊. 如來應供正遍覺知. 善護念諸菩薩摩訶薩. 由無上利益故. 善付囑諸菩薩摩訶薩. 由無上敎故.

世尊. 若善男子善女人發阿□多羅三□三菩提心. 行菩薩乘. 云何應住. 云何修行. 云何發起菩薩心. 淨命須菩提作是問已.

(如來讚許)

爾時世尊告須菩提. 須菩提. 善哉善哉. 如是善男子. 如來善護念諸菩薩摩訶薩. 無上敎故. 須菩提. 是故汝今一心諦聽. 恭敬善思念之. 我今當爲汝說. 如菩薩發菩提心行菩薩乘. 如是應住. 如是修行. 如是發心.

須菩提言.

(善現佇聞)

唯然世尊.

3, 大乘正宗分   (如來正說)  (正答所問)

佛告須菩提. 須菩提. 善男子善女人發菩提心行菩薩乘. 應如是發心.

所有一切衆生之類攝. 若卵生若胎生若濕生若化生. 若有色若無色. 若有想若無想. 若非有想若非無想. 乃至衆生界及假名說. 如是衆生

我皆安置於無餘涅槃. 如是涅槃無量衆生已. 無一衆生被涅槃者.

何以故. 須菩提. 若菩薩有衆生想. 卽不應說名爲菩薩. 何以故 須菩提. 一切菩薩無我想衆生想壽者想受者想.

4, 妙行無住分

復次須菩提. 菩薩不著已類而行布施.

不著所餘行於布施. 不著色聲香味觸法應行布施.

須菩提. 菩薩應如是行布施不著相想.

何以故. 須菩提. 若菩薩無執著心行於布施. 是富德聚不可數量.

須菩提. 汝意云何. 東方虛空可數量不. 須菩提言. 不可世尊.

佛言. 如是須菩提. 南西北方四維上下十方虛空可數量不. 須菩提言. 不可世尊. 佛言. 如是須菩提. 若菩薩無執著心行於布施. 是福德聚亦復如是不可數量.

5, 如理實見分  (攝跡斷疑--二十七) (一, 斷求佛行施住相疑)

須菩提. 汝意云何. 可以身相勝德見如來不.

不能世尊. 何以故. 如來所說身相勝德非相勝德.

何以故. 須菩提. 凡所有相皆是虛妄無所有相. 卽是眞實. 由相無相應見如來. 如是說已.

6, 正信希有分  (二, 斷因果俱深無信疑)

淨命須菩提白佛言. 世尊. 於今現時及未來世. 頗有菩薩聽聞正說如是等相此經章句. 生實想不.

佛告須菩提. 莫作是說. 於今現時及未來世. 頗有菩薩聽聞正說如是等相此經章句. 生實想不. 何以故. 須菩提. 於未來世實有衆生. 得聞此經能生實想. 復次須菩提. 於未來世後五百歲正法滅時. 有菩薩摩訶薩. 持戒修福及有智慧.

須菩提. 是諸菩薩摩訶薩非事一佛. 非於一佛種諸善根. 已事無量百千諸佛. 已於無量百千佛所而種善根. 若有善男子善女人. 聽聞正說如是等相此經章句. 乃至一念生實信者.

須菩提. 如來悉知是人實見是人. 須菩提. 是善男子善女人生長無量福德之聚.

何以故. 須菩提. 是諸菩薩無復我想衆生想壽者想受者想. 是諸菩薩無法想非無法想. 無想非無想.

何以故. 須菩提. 是諸菩薩. 若有法想卽是我執及衆生壽者受者執.

須菩提. 是故菩薩不應取法. 不應取非法.

爲如是義故. 如來說若觀行人解筏喩經. 法尙應捨何況非法.

7, 無得無說分  (三, 斷無相云何得說疑)

復次佛告淨命須菩提. 須菩提. 汝意云何. 如來得阿□多羅三□三菩提耶. 如來有所說法耶.

須菩提言. 如我解佛所說義. 無所有法如來所得. 名阿□多羅三□三菩提. 亦無有法如來所說.

何以故. 是法如來所說. 不可取不可言. 非法非非法.

何以故. 一切聖人皆以無爲眞如所顯現故.

8, 依法出生分

須菩提. 汝意云何. 以三千大千世界遍滿七寶. 若人持用布施. 是善男子善女人因此布施生福德多不.

須菩提言. 甚多世尊. 甚多修伽陀. 是善男子善女人因此布施得福甚多. 何以故. 世尊. 此福德聚卽非福德聚. 是故如來說福德聚. 佛言.

須菩提. 若善男子善女人. 以三千大千世界遍滿七寶. 持用布施. 若復有人從此經中受四句偈. 爲他正說顯示其義. 此人以是因緣. 所生福德最多於彼無量無數.

何以故. 須菩提. 如來無上菩提從此福成. 諸佛世尊從此福生.

何以故. 須菩提. 所言佛法者卽非佛法. 是名佛法.

9, 一相無相分  (四, 斷聲聞得果是取疑)

須菩提. 汝意云何. 須陀洹能作是念. 我得須陀洹果不.

須菩提言. 不能世尊. 何以故. 世尊. 實無所有能至於流. 故說須陀洹. 乃至色聲香味觸法亦復如是. 故名須陀洹.

斯陀含名一往來. 實無所有能至往來. 是名斯陀含.

阿那含名爲不來. 實無所有能至不來. 是名阿那含.

佛言. 須菩提. 汝意云何. 阿羅漢能作是念. 我得阿羅漢果不.

須菩提言. 不能世尊. 何以故. 實無所有名阿羅漢. 世尊. 若阿羅漢作是念. 我得阿羅漢果. 此念卽是我執衆生執壽者執受者執.

世尊如來阿羅訶三□三佛陀. 讚我住無諍三昧人中最爲第一. 世尊. 我今已得阿羅漢離三有欲.

世尊. 我亦不作是念. 我是阿羅漢.

世尊. 我若有是念我已得阿羅漢果. 如來則應不授我記. 住無諍三昧人中須菩提善男子最爲第一. 實無所住. 住於無諍住於無諍.

10, 莊嚴淨土分  (五, 斷釋迦燃燈取說疑)

佛告須菩提. 汝意云何. 昔從然燈佛如來阿羅訶三□三佛陀所. 頗有一法如來所取不. 須菩提言. 不取世尊. 實無有法昔從然燈如來阿羅訶三□三佛陀所如來所取.

(六, 斷嚴土違於不取疑)

佛告須菩提. 若有菩薩作如是言. 我當莊嚴淸淨佛土. 而此菩薩說虛妄言.

何以故. 須菩提. 莊嚴佛土者. 如來說非莊嚴. 是故莊嚴淸淨佛土. 須菩提. 是故菩薩應生如是無住著心. 不住色聲香味觸法生心.

應無所住而生其心.

(七, 斷受得報身有取疑)

須菩提. 譬如有人體相勝大如須彌山. 須菩提. 汝意云何. 如是體相爲勝大不. 須菩提言. 甚大世尊. 何以故. 如來說非有名爲有身. 此非是有故說有身.

11, 無爲福勝分

佛告須菩提. 汝意云何. 於恒伽所有諸沙. 如其沙數所有恒伽. 諸恒伽沙寧爲多不. 須菩提言. 甚多世尊. 但諸恒伽尙多無數. 何況其沙.

佛言. 須菩提. 我今覺汝我今示汝. 諸恒伽中所有沙數爾許世界. 若有善男子善女人. 以七寶遍滿持施如來應供正遍覺知. 須菩提. 汝意云何. 此人以是因緣得福多不. 須菩提言. 甚多世尊. 甚多修伽陀. 有人以是因緣生福甚多.

須菩提.若善男子善女人以七寶遍滿爾所恒伽沙世界. 持用布施. 若善男子善女人從此經典乃至四句偈等. 恭敬受持爲他正說. 是人所生福德最勝於彼無量無數.

12, 尊重正敎分

復次須菩提. 隨所在處. 若有人能從是經典乃至四句偈等. 讀誦講說. 當知此處於世間中卽成支提. 一切天人阿修羅等皆應恭敬.

何況有人盡能受持讀誦如此經典. 當知是人則與無上希有之法而共相應.

是土地處. 大師在中. 或隨有一可尊重人. 佛說是已.

13, 如法受持分

淨命須菩提白佛言. 世尊. 如是經典名號云何. 我等云何奉持. 佛告須菩提.此經名般若波羅密. 以是名字汝當奉持.

何以故. 須菩提. 是般若波羅密如來說非般若波羅密.

須菩提. 汝意云何. 頗有一法一佛說不. 須菩提言. 無有世尊. 無有一法一如來說.

佛告須菩提. 三千大千世界所有微塵是爲多不. 須菩提言. 此世界微塵甚多世尊. 甚多修伽陀. 何以故. 世尊. 此諸微塵如來說非微塵. 故名微塵. 此諸世界如來說非世界. 故說世界.

佛告須菩提. 汝意云何. 可以三十二大人相見如來不. 須菩提言. 不可世尊. 何以故. 此三十二大人相如來說非相. 故說三十二大人相.

佛告須菩提. 若有善男子善女人. 如諸恒河所有沙數. 如是沙等身命捨以布施.

若有善男子善女人. 從此經典乃至四句偈等. 恭敬受持爲他正說. 此人以是因緣生福多彼無量無數.

14, 離相寂滅分

爾時淨命須菩提. 由法利疾卽便悲泣. 收淚而言. 希有世尊. 希有修伽陀. 如此經典如來所說. 我從昔來至得聖慧. 未曾聞說如是經典.

何以故. 世尊.說般若波羅蜜卽非般若波羅蜜. 故說般若波羅蜜. 世尊當知. 是人則與無上希有之法而共相應. 聞說經時能生實想.

世尊. 是實想者實非有想. 是故如來說名實想說名實想.

世尊. 此事於我非爲希有. 正說經時我生信解.

世尊. 於未來世若有衆生. 恭敬受持爲他正說. 當知是人則與無上希有之法而共相應.

世尊. 此人無復我想衆生想壽者想受者想. 何以故. 我想衆生想壽者想受者想. 卽是非想. 何以故. 諸佛世尊. 解脫諸想盡無餘故. 說是言已.

佛告須菩提. 如是須菩提. 如是當知是人則與無上希有之法而共相應.

是人聞說此經不驚不怖不畏.

何以故. 須菩提. 此法如來所說是第一波羅密. 此波羅蜜如來所說. 無量諸佛亦如是說. 是故說名第一波羅密.

(八, 斷持說未脫苦果疑)

復次須菩提. 如來忍辱波羅密卽非波羅密.

何以故. 須菩提. 昔時我爲迦陵伽王. 斬截身體骨肉雖碎. 我於爾時無有我想衆生想壽者想受者想無想非無想.

何以故. 須菩提. 我於爾時若有我想衆生想壽者想受者想. 是時則應生瞋恨想.

須菩提. 我憶過去五百世生作大僊人名曰說忍. 於爾所生中心無我想衆生想壽者想受者想.

是故須菩提. 菩薩摩訶薩捨離一切想. 於無上菩提應發起心.

不應生住色心. 不應生住聲香味觸心. 不應生住法心. 不應生住非法心. 不應生有所住心.

何以故. 若心有住則爲非住故.

如來說菩薩無所住心應行布施.

復次須菩提. 菩薩應如是行施. 爲利益一切衆生.

此衆生想卽是非想. 如是一切衆生. 如來說卽非衆生. 何以故. 諸佛世尊遠離一切想故.

(九, 斷能證無體非因疑)

須菩提. 如來說實說諦說如說非虛妄.

復次須菩提. 是法如來所覺. 是法如來所說. 是法非實非虛.

(十, 斷如□有得無得疑)

須菩提.譬如有人在於盲暗.如是當知菩薩墮相行墮相施.須菩提.如人有目夜已曉晝日光照見種種色.如是當知菩薩不墮於相行無相施.

復次須菩提.於未來世若有善男子善女人受持讀誦修行. 爲他正說如是經典. 如來悉知是人悉見是人. 生長無量功德之聚.

15, 持經功德分

復次須菩提. 若有善男子善女人. 初日前分布施身命. 如上所說諸河沙數. 於日中分布施身命. 於日後分布施身命. 皆如上說諸河沙數. 如是無量百千萬億劫以身命布施.

若復有人聞此經典不起誹謗. 以是因緣生福多彼無數無量. 何況有人書寫受持讀誦敎他修行爲人廣說.

復次須菩提. 如是經典不可思量無能與等.

如來但爲憐愍利益能行無上乘及行無等乘人說.

若復有人於未來世受持讀誦. 敎他修行正說是經. 如來悉知是人悉見是人. 與無數無量不可思議無等德聚而共相應. 如是等人由我身分. 則能荷擔無上菩提.

何以故. 須菩提. 如是經典若下願樂人. 及我見衆生見壽者見受者見. 如此等人能聽能修讀誦敎他正說. 無有是處.

復次須菩提. 隨所在處顯說此經. 一切世間天人阿修羅等. 皆應供養作禮右□. 當知此處於世間中卽成支提.

16, 能淨業障分

須菩提. 善有善男子善女人. 受持讀誦敎他修行. 正說如是等經. 此人現身受輕賤等過去世中所造惡業. 應惑生後惡道果報. 以於現身受經苦故. 先世罪業及苦果報則爲消滅. 當得阿□多羅三□三菩提.

須菩提. 我憶往昔無數無量過於算數大劫過去. 然燈如來阿羅訶三□三佛陀. 後八萬四千百千俱□諸佛如來已成佛竟. 我皆承事供養恭敬無空過者.

若復有人於後末世五百歲時. 受持讀誦敎他修行正說此經. 須菩提. 此人所生福德之聚. 以我往昔承事供養諸佛如來所得功德. 比此功德百分不及一. 千萬億分不及一. 窮於算數不及其一. 乃至威力品類相應. 譬喩所不能及.

須菩提. 若善男子善女人於後末世. 受持讀誦如此等經. 所得功德我若具說. 若有善男子善女人. 諦聽憶持爾所福聚. 或心迷亂及以顚狂.

復次須菩提. 如是經典不可思議. 若人修行及得果報亦不可思議.

17, 究竟無我分  (十一, 斷住修降伏是我疑)

爾時須菩提白佛言. 世尊. 善男子善女人發阿□多羅三□三菩提心. 行菩薩乘. 云何應住. 云何修行. 云何發起菩薩心. 佛告須菩提. 善男子善女人發阿□多羅三□三菩提心者. 當生如是心. 我應安置一切衆生令入無餘涅槃. 如是般涅槃無量衆生已. 無一衆生被涅槃者.

何以故. 須菩提. 若菩薩有衆生想則不應說名爲菩薩.

何以故. 須菩提. 實無有法名爲能行菩薩上乘.

(十二, 斷佛因是有菩薩疑)

須菩提. 汝意云何. 於然燈佛所. 頗有一法如來所得名阿□多羅三□三菩提不.

須菩提言. 不得世尊. 於然燈佛所. 無有一法如來所得名阿□多羅三□三菩提.

佛言. 如是須菩提.

如是於然燈佛所. 無有一法如來所得名阿□多羅三□三菩提.

須菩提. 於然燈佛所. 若有一法如來所得名阿□多羅三□三菩提. 然燈佛則不授我記. 婆羅門. 汝於來世當得作佛號釋迦牟尼多陀阿伽度阿羅訶三□三佛陀. 須菩提. 由實無有法如來所得名阿□多羅三□三菩提. 是故然燈佛與我授記. 作如是言. 婆羅門. 汝於來世當得作佛號釋迦牟尼多陀阿伽度阿羅訶三□三佛陀.

(十三, 斷無因則無佛法疑)

何以故. 須菩提. 如來者眞如別名.

須菩提. 若有人說如來得阿□多羅三□三菩提. 是人不實語. 何以故. 須菩提. 實無有法如來所得名阿□多羅三□三菩提. 須菩提. 此法如來所得無實無虛.

是故如來說一切法皆是佛法.

須菩提. 一切法者非一切法故. 如來說名一切法.

須菩提. 譬如有人遍身大身. 須菩提言. 世尊. 是如來所說遍身大身則爲非身. 是故說名遍身大身.

(十四, 斷無人度生嚴土疑)

佛言. 如是須菩提. 如是須菩提. 若有菩薩說如是言. 我當般涅槃一切衆生則不應說名爲菩薩.

須菩提. 汝意云何. 頗有一法名菩薩不.

須菩提言. 無有世尊. 佛言. 須菩提. 是故如來說一切法無我無衆生無壽者無受者.

須菩提. 若有菩薩說如是言. 我當莊嚴淸淨佛土. 如此菩薩說虛妄言.

何以故. 須菩提. 莊嚴佛土者如來說卽非莊嚴. 是故莊嚴淸淨佛土.

須菩提. 若菩薩信見諸法無我諸法無我. 如來應供正遍覺說是名菩薩是名菩薩.

18, 一體同觀分  (十五, 斷諸佛不見諸法疑)

須菩提. 汝意云何. 如來有肉眼不. 須菩提言. 如是世尊. 如來有肉眼.

佛言. 須菩提. 汝意云何. 如來有天眼不. 須菩提言. 如是世尊. 如來有天眼.

佛言. 須菩提. 汝意云何. 如來有慧眼不. 須菩提言. 如是世尊. 如來有慧眼.

佛言. 須菩提. 汝意云何. 如來有法眼不. 須菩提言. 如是世尊. 如來有法眼.

佛言. 須菩提. 汝意云何. 如來有佛眼不. 須菩提言. 如是世尊. 如來有佛眼.

須菩提. 汝意云何. 於恒伽江所有諸沙.

如其沙數所有恒伽.

如諸恒伽所有沙數世界. 如是寧爲多不. 須菩提言. 如是世尊. 此等世界其數甚多.

佛言. 須菩提. 爾所世界中所有衆生.

我悉見知心相續住有種種類.

何以故. 須菩提. 心相續住如來說非續住. 故說續住.

何以故. 須菩提. 過去心不可得未來心不可得現在心不可得.

19, 法界通化分  (十六, 斷福德例心顚倒疑)

須菩提. 汝意云何. 若有人以滿三千大千世界七寶. 而用布施. 是善男子善女人以是因緣得福多不. 須菩提言. 甚多世尊. 甚多修伽陀.

佛言. 如是須菩提. 如是彼善男子善女人以是因緣得福聚多. 佛言. 須菩提. 若福德聚但名爲聚. 如來則不應說是福德聚是福德聚.

20, 離色離相分  (十七, 斷無爲何有相好疑)

須菩提. 汝意云何. 可以具足色身觀如來不. 須菩提言. 不可世尊. 不可以具足色身觀於如來. 何以故. 此具足色身如來說非具足色身. 是故如來說名具足色身.

佛言. 須菩提. 汝意云何. 可以具足諸相觀如來不. 須菩提言. 不可世尊. 不可以具足諸相觀於如來. 何以故. 此具足相如來說非具足相. 是故如來說具足相.

21, 非說所說分  (十八, 斷無身何以說法疑)

佛言. 須菩提. 汝意云何. 如來有如是意我今實說法耶.

須菩提. 若有人言如來實能說法. 汝應當知. 是人由非實有及以邪執. 起誹謗我.

何以故. 須菩提. 說法說法實無有法名爲說法.

爾時須菩提白佛言. 世尊. 頗有衆生於未來世聽聞正說如是等相此經章句. 生實信不. 佛告須菩提. 彼非衆生非非衆生. 何以故. 須菩提. 彼衆生者如來說非衆生非非衆生故說衆生.

22, 無法可得分  (十九, 斷無法如何修證疑)

須菩提. 汝意云何. 頗有一法如來所得名阿□多羅三□三菩提不. 須菩提言. 不得世尊. 無有一法如來所得名阿□多羅三□三菩提. 佛言. 如是須菩提. 如是乃至無有如微塵法如來所捨如來所得. 是故說名阿□多羅三□三菩提平等平等. 復次須菩提. 諸佛覺知無有差別. 是故說名阿□多羅三□三菩提.

復次須菩提. 此法平等無有高下. 是名阿□多羅三□三菩提.

復次須菩提.由法無我無衆生無壽者無受者等. 此法平等故. 名阿□多羅三□三菩提. 復次須菩提. 由實善法具足圓滿. 得阿□多羅三□三菩提.

23, 淨心善行分

須菩提. 所言善法. 善法者如來說非法故名善法.

24, 福智無比分  (二十, 斷所說無記非因疑)

須菩提. 三千大千世界所有諸須彌山王. 如是等七寶聚滿此世界. 有人持用布施. 若人從此般若波羅密經乃至四句偈等. 受持□誦爲他正說所得功德. 以前功德比此功德. 百分不及一. 千萬億分不及一. 窮於算數不及其一. 乃至威力品類相應譬喩所不能及.

25, 化無所化分  (二十一, 斷平等云何度生疑)

須菩提. 汝意云何. 如來作是念. 我度衆生耶. 須菩提. 汝今不應作如是念.

何以故. 實無衆生如來度.

須菩提. 若有衆生如來所度. 卽是我執衆生執壽者執受者執.

須菩提. 此我等執如來說非執. □兒凡夫衆生之所執故. 須菩提. □兒凡夫衆生者. 如來說非衆生故. 說□兒凡夫衆生.

26, 法身非相分  (二十二, 斷以相比知眞佛疑)

須菩提. 汝意云何. 可以具足相觀如來不.

須菩提言. 如我解佛所說義. 不以具足相應觀如來.

佛言. 如是須菩提. 如是不以具足相應觀如來. 何以故. 若以具足相觀如來者. 轉輪聖王應是如來.

是故不以具足相應觀如來.

是時世尊而說偈言.

若以色見我.  以音聲求我.  是人行邪道 . 不應得見我

由法應見佛.  調御法爲身.  此法非識境.  法如深難見.

27, 無斷無滅分  (二十三, 斷佛果非關福相疑)

須菩提. 汝意云何. 如來可以具足相得阿□多羅三□三菩提不. 須菩提. 汝今不應作如是見. 如來以具足相得阿□多羅三□三菩提. 何以故. 須菩提. 如來不由具足相得阿□多羅三□三菩提.

須菩提. 若汝作是念. 如來有是說行菩薩乘人有法可滅. 須菩提. 汝莫作此見.

何以故. 如來不說行菩薩乘人有法可滅及以永斷.

28, 不受不貪分

須菩提. 若有善男子善女人. 以滿恒伽沙等世界七寶. 持用布施. 若有菩薩於一切法無我無生. 得無生忍. 以是因緣所得福德最多於彼.

須菩提. 行大乘人不應執取福德之聚.

須菩提言. 此福德聚可攝持不. 佛言. 須菩提. 此福德聚可得攝持不可執取. 是故說此福德之聚應可攝持.

29, 威儀寂靜分  (二十四, 斷化身出現受福疑)

須菩提. 若有人言如來行住坐臥. 是人不解我所說義.

何以故. 須菩提. 如來者無所行去亦無所從來. 是故名如來應供正遍覺知.

30, 一合理相分  (二十五, 斷法身化身一異疑)

須菩提. 若善男子善女人. 以三千大千世界地大微塵. 燒成灰末. 合爲墨丸. 如微塵聚. 須菩提. 汝意云何. 是隣虛聚寧爲多不. 須菩提言. 彼隣虛聚. 甚多世尊.

何以故. 世尊. 若隣虛聚是實有者. 世尊則不應說名隣虛聚. 何以故. 世尊所說此隣虛聚. 如來說非隣虛聚. 是故說名爲隣虛聚.

如來所說三千大千世界則非世界. 故說三千大千世界.

何以故. 世尊若執世界爲實有者. 是聚一執. 此聚一執如來說非執故. 說聚一執.

佛世尊言須菩提. 此聚一執但世言說. 須菩提. 是法非可言法. □兒凡夫偏言所取.

31, 知見不生分

須菩提. 若有人言如來說我見衆生見壽者見受者見. 須菩提. 汝意云何. 是人言說爲正語不. 須菩提言. 不正世尊. 不正修伽陀.

何以故. 如來所說我見衆生見壽者見受者見卽是非見. 是故說我見衆生見壽者見受者見.

須菩提. 若人行菩薩乘. 如是應知應見應信一切諸法. 如是應修. 爲令法想不得生起.

何以故. 須菩提. 是法想法想者如來說卽非想. 故說法想.

32, 應化非眞分  (二十六, 斷化身說法無福疑)

須菩提. 若有菩薩摩訶薩. 以滿無數無量世界七寶. 持用布施. 若有善男子善女人. 從此般若波羅蜜經乃至四句偈等. 受持讀誦敎他修行爲他廣說. 是善男子善女人. 以是因緣所生福德最多於彼無量無數.

云何顯說此經.

如無所顯說故言顯說.

(二十七, 斷入寂如何說法疑)

如如不動.  恒有正說.  應觀有爲法.  如暗□燈幻.  露泡夢電雲.

(流通分)

爾時世尊說是經已. 大德須菩提心進歡喜. 及諸比丘比丘尼優婆塞優婆夷衆. 人天阿修羅等. 一切世間踊躍歡喜. 信受奉行.